Old Trafordo stadionas

Old Trafford yra futbolo stadionas Mančesteryje, Anglijoje. Talpina 75 957 žiūrovus. Jame namų rungtynes žaidžia Manchester United. Stadionas yra antras pagal dydį Anglijoje po Wembley, trečias pagal dydį Jungtinėje Karalystėje ir vienuoliktas Europoje.

Old Trafford stadione nuo 1910 m. žaidžia Manchester United, išskyrus 8 metus tarp 1941 ir 1949 m., kai per karą buvo apgriautas. Tuo metu klubas žaidė Maine Road stadione, kuriame savo namų varžybas žaidė kita miesto komanda – Manchester City.

Stadionas buvo ne kartą rekonstruojamas devintajame XX a. dešimtmetyje. Vietų skaičius buvo didinamas šiaurės, vakarų ir rytų tribūnose. Didžiausias žiūrovų skaičius susirinko 1939 m. į FA Taurės pusfinalį tarp Wolverhampton Wanderers ir Grimsby Town.
 
Stadionas buvo dažnai naudojamas kaip neutrali vieta FA Taurės pusfinaliams. Tuo metu, kai buvo statomas naujasis Wembley stadionas, Old Trafforde stadione keletą varžybų žaidė Anglijos rinktinė. Taip pat vyko 1966 m. FIFA pasaulio futbolo čempionato bei UEFA Euro 1996 varžybos. 2003 m. čia vyko UEFA Čempionų lygos finalas.

Nuorodos 

 Old Trafford, manutd.com svetainėje

Anglijos futbolo stadionai
Mančesteris